Aloyse Bisdorff

Den Aloyse Bisdorff, gebuer de 14. Abrëll 1933, ass e lëtzebuergesche Politiker (KPL) a pensionéierte Professer-Ingenieur.

 Liewen a Karriär 
Den Aloyse Bisdorff huet am Fuerschungsservice vun de Renault-Wierker zu Paräis geschafft, wou e sech vun 1958 un an enger Betribsgrupp vun der PCF engagéiert huet. 1963 koum hien hannescht op Lëtzebuerg a gouf do Member vun der KPL. Uganks 1970 gouf hie Member vum Zentralkomitee vun der KPL, a war vun 1990 bis 1999 Parteipresident."Herzlichen Glückwunsch, Aloyse Bisdorff, zum 90. Geburtstag!" zlv.lu, 15.04.2023 (nogekuckt: 05.12.2024).

Vun 1969 bis 1999 war hie Conseiller am Escher Gemengerot, eng Zäitchen dovun och Schäffen. 

Den Aloyse Bisdorff war vun 1977 bis 1989 a vu Mëtt 2000 bis Mëtt 2002 Deputéierten an der Chamber, an deemno bis haut (Dez. 2024) dee leschte KPL-Deputéierten.Wéinst der gemeinsamer déi Lénk-KPL-Lëscht war dat lescht Mandat offiziell e Mandat fir déi Lénk, mä de Bisdorff war offiziell e Member vun der KPL a weeder säi Virgänger den André Hoffmann nach säin Nofollger de Serge Urbany waren (nach) an där Partei. D'KPL krut zënterhier kee Sëtz méi an der Chamber.

Kategorie:Gebuer 1933
Kategorie:Lëtzebuergesch Deputéiert
Kategorie:Lëtzebuergesch Lokalpolitiker